cyanic-selkie/wikianc huggingface dataset:
เจซี กอนซาเลซ
ชีวิตช่วงแรก
กอนซาเลซเข้าเรียนชั้นประถมที่ Gimnasio Los Caobos ในเมือง โบโกตา ประเทศโคลัมเบียและเข้าเรียนในชั้นมัธยมที่ Clements High School  ใน Sugar Land เท็กซัส
เจซี กอนซาเลสอธิบายลักษณะนิสัยที่โดดเด่นของเขาเอาไว้หนังสือพิมพ์  'Pantallazos de Noticias'  เขากล่าวว่านั่นเป็นลักษณะนิสัยของคุณย่า  'Cándida Rueda' ที่เป็นผู้จัดการโรงแรม Hotel San Carlos ใน Barrancabermeja ( ซานทานแดร์ โคลัมเบีย )
เขาได้บอกเอาไว้ในการสัมภาษณ์หลาย ๆ ครั้งว่าหนึ่งในแรงขับเคลื่อนของเขาคือ แดเนียล น้องชายของเขาที่ได้หายจากโรคประหลาดที่เรียกว่า Arthrogryposis Multiplex Congenita (AMC) ได้และได้สอนเขาว่าไม่มีรางวัลจากการไม่พยายาม นักร้องกล่าวถึงสิ่งที่ทำให้เขามีวินัย
เพลง
กอนซาเลซได้บันทึกเพลงต้นฉบับเช่นเดียวกับรีมิกซ์เพลง "El Perdón" โดย Enrique Iglesias และ Nicky_Jam ในปี 2016 กอนซาเลซเตรียมเปิดตัวอัลบั้มเดี่ยวชื่อว่า AwakIn ซึ่งเป็นเพลงภาษาอังกฤษและสเปนโดยมีจังหวะละตินผสม เพลงแร็พและป๊อปของอเมริกา
โทรทัศน์และภาพยนตร์
กอนซาเลซเริ่มอาชีพนักแสดงในโฆษณาทางโทรทัศน์ใน เท็กซัส หลังจากจบการศึกษาจากโรงเรียนมัธยม กอนซาเลซย้ายไปที่ลอสแอนเจลิส ซึ่งเขาเริ่มทำงานในโฆษณาและละครโทรทัศน์ เขาได้เล่นโฆษณาทางโทรทัศน์สำหรับ ฟอร์ด, ฮอนด้า และ เอทีแอนด์ที
ในเดือนมกราคมปี 2007 กอนซาเลซเข้าร่วมการออดิชั่นกับวง Menudo ในลอสแอนเจลิส เขาไม่ได้รับเลือกดังนั้นเขาจึงเริ่มเรียนเต้นและออดิชั่นอีกครั้งใน ดัลลัส ในดัลลัสเขาได้รับเลือกจากนักร้องชาวเปอร์โตริโก Luis Fonsi และผู้ประกาศข่าววิทยุ Daniel Luna ให้เป็นหนึ่งในผู้เข้าร่วม 25 คนที่จะไปนิวยอร์กซิตี้เพื่อถ่ายทำในซีรีส์ Making Menudo
ในที่สุดในปี 2007 สำหรับโครงการ Making Menudo กอนซาเลซได้รับเลือกให้เป็นส่วนหนึ่งของวงดนตรีบอยแบนด์หน้าใหม่ที่ชื่อว่า Menudo วงดนตรีนี้จะเป็นการผสมผสานระหว่างดนตรีแนวเออร์เบิน, ป๊อปและร็อคในภาษาอังกฤษและสเปน เพื่อผลิตอัลบั้มหลายชุดภายใต้สังกัด Sony BMG Epic Records  มีการออดิชั่นหลายครั้งในเมืองต่าง ๆ เช่น ลอสแอนเจลิส, ดัลลัส, ไมแอมี, นครนิวยอร์กและเมืองอื่น ๆ  กอนซาเลซเป็นส่วนหนึ่งของการแข่งขันใน ดัลลัส ร่วมกับของผู้ประกาศข่าวทางวิทยุ Daniel Luna ที่มีการเลือกผู้เข้าแข่งขันที่แตกต่างกันและในการเลือกนั้นกอนซาเลซก็เป็น 1 ใน 25 คนที่ถูกเลือก ในส่วนหนึ่งของรายการ กอนซาเลซพร้อมกับศิลปินอีก 14 คนที่ได้รับการฝึกฝนในการร้องเพลงและเต้นใน เซาท์บีช รัฐฟลอริดาเป็นเวลาเกือบสี่เดือน
ในระหว่างอาชีพนักแสดงของเขา เขาได้มีส่วนร่วมแสดงในเว็บซีรีส์ชื่อว่า Los Americans (2011) ซึ่งเป็นซีรียส์ที่เน้นความหลากหลายในช่วงอายุของครอบครัวชนชั้นกลางที่อาศัยอยู่ในลอสแอนเจลิส ในซีรีส์นั้นเขาเข้าได้แสดงร่วมกับ Esai Morales, Lupe Ontiveros, Tony Plana, Raymond Cruz, Yvonne DeLaRosa และ Ana Villafañe
ในปี 2009 กอนซาเลซปรากฏตัวใน Parks and Recreation ตอน Sister City เป็น จอห์นนี่ เด็กฝึกงานจากเวเนซุเอลา
ในปี 2010 กอนซาเลซได้แสดงนำในวิดีโอของ Kaya Rosenthal (Can't Get You Out of My Mind) กอนซาเลซยังได้ปรากฏตัวใน Locked Up Abroad, Hard Times, How to Rock และ Parenthood  ในปี 2010 กอนซาเลซยังได้แสดงร่วมใน Victorious ในตอน (Survival of the Hottest)
ใน Banged Up Abroad เจซี กอนซาเลซปรากฏตัวในบทพี่ชายของ Lia McCord ที่ถูกจับกุมที่สนามบินบังกลาเทศในข้อกาการลักลอบขนยาเสพติดเข้าประเทศ
นอกจากนี้ในปี 2010 กอนซาเลซได้ทำงานร่วมกับ อารีอานา กรานเด ในบทคนรักของเธอในซีรีส์ Victorious ตอน Survival of the Hottest
ในปี 2012 กอนซาเลซได้เล่นเป็นนักฟุตบอลอันธพาลในตอน How to Rock a Newscast ของซิทคอมวัยรุ่นอเมริกัน How to Rock ที่ฉายบน Nickelodeon ตั้งแต่วันที่ 4 กุมภาพันธ์ - 8 ธันวาคมปี 2012
ในช่วงปี 2015 และปี 2018 กอนซาเลซมีผลงานรวมถึงบทบาทของ "Jake" ในตอน "Blue Christmas" ของซีรีส์โทรทัศน์ของอเมริกา NCIS: New Orleans, บทบาทของ "Kyle" ในซีรีส์ดราม่าบนโทรทัศน์อเมริกัน 9-1-1 (TV series) และตัวละคร "DJ Diego Spiz" ในละครทีวีดราม่าเกี่ยวกับกฎหมายใน Amazon Studios เรื่อง Goliath (TV series)
กอนซาเลซได้แสดงใน Los American ซีรีส์ทางอินเทอร์เน็ตที่ออกฉายในเดือนพฤษภาคมปี 2011 ในปี 2013 กอนซาเลซปรากฏตัวในเว็บซีรีส์ Blue กอนซาเลซยังปรากฏตัวในซีรีส์เว็บอื่น ๆ รวมถึง Ragdolls ในปี 2013 และในปี 2015 กอนซาเลซรับบท Jake ใน NCIS: New Orleans ในตอน Blue Christmas
ชีวิตส่วนตัว
กอนซาเลซเติบโตใน Sugar Land, เท็กซัส ชานเมืองฮูสตันและปัจจุบันอาศัยอยู่ในลอสแอนเจลิส รัฐแคลิฟอร์เนีย
การทำการกุศล
เจซี กอนซาเลซได้ร้องเพลง "Safe Passage" ให้กับองกรค์การฟื้นฟู้สุขภาพแบบบูรณาการและองค์กร women of watts and beyond ในรัฐแคลิฟอร์เนีย สหรัฐอเมริกา เขาร้องเพลงในงานชุมนุมและงานเทศกาลที่สนับสนุนผู้ที่รอดชีวิตและผู้ที่ต่อสู้กับความรุนแรงในครอบครัว เขาอยากเป็นเสียงให้กับคนเหล่านี้ที่กำลังตกเป็นเหยื่อหรือประสบปัญหาความรุนแรงในครอบครัวและยังมีชีวิตอยู่ นอกจากนี้ยังสร้างความตระหนักรู้เกี่ยวกับ ความรุนแรงในครอบครัว ให้ผู้คนอีกด้วย เจซี กอนซาเลซ ร้องเพลง "Safe Passage" สดบนเวทีโดยมีจุดประสงค์เพื่อส่งข้อความถึงทุกคนโดยเฉพาะผู้ที่ต้องเผชิญกับความรุนแรงในครอบครัวว่าพวกเขาไม่ได้อยู่ตัวคนเดียว นอกจากนี้เจซียังสนับสนุน องค์กรไม่แสวงหาผลกำไร ที่ต่อสู้กับ มะเร็งต่อมลูกหมาก เนื่องจากพ่อของเขาเคยเจ็บป่วยด้วยโรคนี้ นอกจากนี้เขายังได้เข้าร่วมกับ องค์กรอาสาสมัคร อื่น ๆ ที่กระจายความรู้เกี่วกับโรคนี้ให้ผู้คนได้รับรู้เพื่อต่อสู้กับโรค เจซีรู้สึกถึงความเจ็บปวดของคนเหล่านี้เพราะเขาได้สัมผัสความเจ็บปวดเช่นนี้มากับพ่อและพี่ชายของเขา ตั้งแต่อายุยังน้อยเจซีได้เข้าร่วมสมาคมและมีส่วนร่วมในกิจกรรมที่ช่วยเหลือเด็กที่มีอาการคล้ายกันกับแดเนียลน้องชายของเขาตั้งแต่ปี 2544 ที่ โรงพยาบาล Shriners สำหรับเด็ก (ฮูสตัน) เขาอาสาในโครงการต่าง ๆ สนับสนุนโครงการดนตรีใน เท็กซัส และ แคลิฟอร์เนีย โดยมีความตั้งใจที่จะรวบรวมเงินทุนสำหรับบริการทางสังคมต่าง ๆ นี่แสดงให้เห็นว่าเขาไม่เพียงแต่ช่วยครอบครัว พี่ชาย และพ่อของเขาเท่านั้น แต่เขายังพยายามอย่างสุดความสามารถเพื่อช่วยทุกคนให้ดีที่สุด การสนับสนุนและการช่วยเหลือของเจซีจะไม่มีวันจบลง เขาจะเป็นเสียงให้กับคนที่ไม่สามารถออกเสียงได้เสมอ
วัดถ้ำผาจม
วัดถ้ำผาจม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงพางคำ อำเภอแม่สาย จังหวัดเชียงราย ตั้งอยู่บนเทือกเขานางนอน
วัดถ้ำผาจมตั้งวัดเมื่อวันที่ 17 กรกฎาคม พ.ศ. 2526 ได้รับพระราชทานวิสุงคามสีมาเมื่อ พ.ศ. 2526 โดยราว พ.ศ. 2516 สมเด็จพระสังฆราชเจ้า กรมหลวงชินวราลงกรณ เสด็จมายังถ้ำผาจมและตรัสถามหลวงพ่อวิชัยว่าได้ขึ้นทะเบียนเป็นวัดหรือยัง หลวงพ่อวิชัยกราบทูลไปว่ายังไม่ได้จดทะเบียน สมเด็จพระสังฆราชเจ้า กรมหลวงชินวราลงกรณจึงตรัสสั่งให้นายสมหวัง คล่องการเขียน ซึ่งเป็นเลขานุการกรมศาสนาในขณะนั้น ให้ทำรายการขอสร้างวัดและจัดตั้งเป็นวัดถ้ำผาจม จนได้ตั้งเป็นวัดเมื่อ พ.ศ. 2526
วัดเคยเป็นที่ธุดงค์กัมมัฎฐานของหลวงปู่มั่น ภูริทตฺโต ปัจจุบันมีรูปปั้นของพระอาจารย์มั่น ภูริทตฺโต ประดิษฐานไว้บนดอยด้วย มีถ้ำพญานาค กล่าวกันว่าเป็นที่อยู่ของพญานาค 2 ตัว ภายในถ้ำผาจมมีหินงอกหินย้อยอยู่ตามผนังและเพดานถ้ำ ภายในถ้ำมีพระไสยาสน์และหลวงพ่อสายรุ้ง นอกจากนี้ยังมีพิพิธภัณฑ์พระธาตุที่รวบรวมพระบรมสารีริกธาตุ พระธาตุ อัฐิ เกศา และสิ่งที่เกี่ยวเนื่องกับครูบาอาจารย์องค์ต่าง ๆ ในเมืองไทย และมีการจัดแสดงเครื่องปั้นดินเผาโบราณ บนยอดเขาสูงสุดซึ่งเป็นที่ตั้งของ พระพุทธพิชิตมารประทานพร
สายหลักเซ็มโม
สายหลักเซ็มโม (釧網本線 (Senmō-honsen)) เป็นเส้นทางรถไฟสายชนบท ในจังหวัดฮกไกโด ประเทศญี่ปุ่น ระหว่างสถานีรถไฟอาบาชิริ ในเมืองอาบาชิริ กับสถานีรถไฟฮิงาชิกูชิโระ ในเมืองคูชิโระ ดำเนินงานโดย JR ฮกไกโด
ซาราซีเนีย
ซาราซีเนีย เป็นสกุลของพืชกินสัตว์ ในวงศ์ Sarraceniaceae ที่บรรจุไปด้วยสกุลญาติใกล้ชิดอย่างดาร์ลิงโทเนีย และเฮเลียมโฟรา สกุลซาราซีเนียประกอบไปด้วย 8–11 ชนิด ที่มีถิ่นกำเนิดในทวีปอเมริกาเหนือ แถบชายฝั่งมหาสมุทรแอตแลนติก, รัฐเท็กซัส, บริเวณเกรตเลกส์ และตะวันออกเฉียงใต้ของประเทศแคนาดา ซึ่งสปีชีส์ส่วนใหญ่จะอยู่ในทางตะวันออกเฉียงใต้ของสหรัฐอเมริกา (ยกเว้น S. purpurea ที่อยู่ในบริเวณที่มีอากาศหนาวเย็น) ใบของพืชในสกุลจะมีการวิวัฒนาการเป็นรูปหลอดยาวปากแตรเพื่อที่จะดักจับแมลงและย่อยเหยื่อของมันด้วยน้ำย่อยโปรตีนและเอนไซม์อื่น ๆ
แมลงจะถูกดึงดูดด้วยน้ำคัดหลั่งอย่างน้ำต้อยที่อยู่บนขอบของหม้อ รวมถึงสีสันและกลิ่น เหยื่อจะพลัดตกลงไปในหม้อจะตายและถูกย่อยกลายเป็นแหล่งธาตุอาหารสำหรับพืช
อนุกรมวิธาน
โดยทั่วไปการระบุชนิดของสกุลซาราซีเนียขึ้นอยู่กับความคิดเห็นของนักพฤกษศาสตร์แต่ละคนในเรื่องแนวคิดของการจำแนกชนิดทางชีววิทยา และรวมทั้งบรรดาชนิดย่อยและพันธุ์ปลูกต่าง ๆ ซึ่งควรได้รับการยกระดับสถานะเป็นชนิด (สปีชีส์) ยกตัวอย่างเช่น การแบ่งอนุกรมวิธานย่อยของ S. rubra ออกเป็น 3 ถึง 5 สปีชีส์ ในทำนองเดียวกัน S. rosea ไม่ได้จำแนกว่าเป็นสายพันธุ์ที่แตกต่างจาก S. purpurea
ชนิดที่รู้จักมากที่สุดของสกุลซาราซีเนีย ได้แก่
พาร์คินโซนิซึม
พาร์คินโซนิซึม (parkinsonism) หรืออาการแบบพาร์คินสัน คือกลุ่มของอาการต่างๆ ที่ประกอบด้วย อาการสั่น เคลื่อนไหวช้า ตัวแข็ง และทรงตัวไม่อยู่ ซึ่งเป็นอาการที่พบได้ในโรคพาร์คินสัน และภาวะอื่น ๆ เช่น การได้รับสารพิษบางชนิด โรคทางเมตาบอลิกบางชนิด และโรคทางระบบประสาทอื่น ๆ
พระครูอุดมวิชชากร (เหมือน อินฺทโชโต)
พระครูอุดมวิชชากร (หลวงปู่เหมือน อินฺทโชโต) อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์, อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก
บรรพชา
หลวงปู่เหมือน ท่านบรรพชาเป็นสามเณร แล้วจึงอุปสมบทต่อ
อุปสมบท
หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี ท่านได้รับฉายาทางธรรมว่า " อินฺทโชโต " แปลว่า " ผู้รุ่งเรืองดุจพระอินทร์ "
งานด้านการศึกษา
เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้
มรณภาพ
หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71
เดอะเลเจนด์ออฟเซลดา: ลิงส์อะเวกเคนนิง
เดอะเลเจนด์ออฟเซลดา: ลิงส์อะเวกเคนนิง (The Legend of Zelda: Link's Awakening; ゼルダの伝説 夢をみる島) เป็นวิดีโอเกมแนวต่อสู้-ผจญภัยใน ค.ศ. 1993 พัฒนาและจัดจำหน่ายโดยนินเท็นโดสำหรับเกมบอย เกมนี้เป็นเกมลำดับที่ 4 ของซีรีส์และเป็นภาคแรกที่ทำลงเครื่องเล่นเกมพกพา ตัวเกมเป็นหนึ่งในไม่กี่ภาคที่ไม่ได้ดำเนินเรื่องอยู่ในอาณาจักรไฮรูล และไม่มีเจ้าหญิงเซลดาและไทรฟอร์ซเข้ามาเกี่ยวข้อง แต่จะดำเนินเรื่องอยู่บนเกาะที่มีชื่อว่าโคโฮลินท์ ซึ่งคุ้มครองโดยผู้พิทักษ์นามว่ามัชฉาแห่งสายลม โดยที่ผู้เล่นจะสวมบทบาทเป็นลิงก์ คอยจัดการกับศัตรูและแก้ไขปริศนาต่างๆพร้อมกับตามหาเครื่องดนตรีทั้งแปดเพื่อปลุกมัจฉาแห่งสายลมจากการหลับใหลเพื่อออกไปจากเกาะแห่งนี้
ลิงกส์อเวกเคนนิง ประสบความสำเร็จในเชิงพาณิชย์ นักวิจารณ์ต่างพากันชื่นชมในความลึกล้ำและลูกเล่นใหม่ๆของเกม แต่ก็มีข้อติติงอยู่ที่การควบคุมและการแสดงผลซึ่งยังเป็นขาวดำ ต่อมาได้มีการรีเมคโดยใช้ชื่อว่า เดอะเลเจนด์ออฟเซลดา: ลิงส์อะเวกเคนนิงดีเอ็กซ์ ลงเกมบอยคัลเลอร์ในปี ค.ศ. 1998 ซึ่งใช้กราฟิกสี รองรับการใช้เกมบอยปริ้นเตอร์ซึ่งสามารถพิมพ์รูปได้ และเพิ่มดันเจี้ยนที่ต้องใช้สีในการแก้ปัญหาเข้ามาด้วย เกมทั้งสองเวอร์ชันสามารถขายได้มากกว่าหกล้านตลับทั่วโลก และได้ปรากฏในหลายสื่อที่เกี่ยวกับวิดีโอเกมว่าเป็นหนึ่งในเกมที่ยอดเยี่ยมที่สุดตลอดกาลอีกด้วย และยังมีเกมภาครีเมคสามมิติซึ่งวางจำหน่ายบนนินเท็นโดสวิตช์ใน ค.ศ. 2019
ตัวละคร
ลิงส์อะเวกเคนนิง แตกต่างจากภาคอื่นๆที่การดำเนินเรื่องนั้นอยู่นอกอาณาจักรไฮรูลซึ่งไม่มีการเอ่ยถึงตัวละครและสถานที่จากภาคก่อนๆรวมถึงเจ้าหญิงเซลด้าด้วย แต่จะเล่าถึงเกาะโคโฮลินท์ ซึ่งเป็นเกาะที่ตัดขาดจากโลกภายนอกที่ถึงแม้จะมีขนาดเล็ก แต่ก็มีเส้นทางเชื่อมต่อถึงกันอยู่มากมาย ภายในเกมนั้น เราจะได้รับคำแนะนำจากตัวละครเช่นอูริร่า ชายแก่ขี้อายที่ชอบติดต่อผ่านทางโทรศัพท์ ขณะเดียวกันก็มีการล้อเลียนตัวละครจากเกมอื่นๆในเครื่องเล่นเกมนินเท็นโดด้วยกัน เช่น วาร์ท โยชิ เคอร์บี้ เจ้าชายริชาร์ดผู้ถูกเนรเทศ ดร.ไวร์ท จากเกม ซิมซิตี้ ในเครื่องซุปเปอร์นินเท็นโด (ชอมพ์จากเกมซีรีส์มาริโอก็ได้อยู่ในเกมด้วยหลังจากที่มีการเพิ่มเติมตัวเกมให้ลิงก์สามารถพามันไปเดินเล่นได้ ,กูมบาจากซูปเปอร์มาริโอบรอสก็ได้ปรากฏตัวในฉากไซด์สครอลลิ่งใต้ดิน โดยสามารถเลือกได้ว่าจะกระโดดเหยียบหัวหรือใช้อาวุธจัดการก็ได้ และแต่ละวิธีก็จะได้โบนัสแตกต่างกันไป ) ผู้กำกับทาคาชิ เทซึกะบอกว่าเนื่องจากความเป็นอิสระของเกม ทำให้ภาคนี้ดูเป็นภาคออกแนวล้อเลียนของซีรีส์เดอะเลเจนด์ออฟเซลดา ตัวละครในเกมยังสามารถจะทำลายกำแพงที่สี่ (fourth wall) ได้ด้วย (เช่น มีเด็กคนหนึ่งให้คำแนะนำเกี่ยวกับเทคนิคการเซฟเกม แต่เจ้าตัวกับไม่เข้าใจสิ่งที่ตัวเองพูดเลยแม้แต่น้อย)
เนื้อเรื่อง
หลังจากภารกิจในภาค ออราเคิลออฟซีซันส์ และ ออราเคิลออฟเอจเจส ลิงก์ได้ออกเดินทางไปฝึกวิชาต่อ ในขณะที่เดินทางอยู่บนเรือนั้น ก็ได้มีพายุพัดเรือจนอับปางกลางทะเล ลิงก์ลอยมาอยู่บนชายฝั่งเกาะโคโฮลินท์ หลังจากที่มารินได้ช่วยพาเขามาที่บ้านของทาริน พ่อของเธอ เธอก็เริ่มสนใจในตัวลิงก์และโลกภายนอกที่กว้างใหญ่ เธอเล่ากับลิงก์ว่าถ้าเธอได้เป็นนกนางนวล เธอจะโบยบินไปสู่โลกภายนอก หลังจากลิงก์ได้ดาบคืนมา เขาก็ได้รับคำบอกกล่าวจากนกฮูกปริศนาว่าต้องปลุกมัจฉาแห่งสายลม ซึ่งหลับใหลอยู่ในไข่ใบยักษ์บนยอดภูเขาทามารานช์ โดยลิงก์จำเป็นต้องหาเครื่องดนตรีแห่งไซเรนทั้งแปดในการปลุกเพื่อให้ผู้พิทักษ์พาลิงก์กลับบ้าน
ในระหว่างการเดินทาง ลิงก์ได้เจอซากโบราณสถานแห่งหนึ่งซึ่งมีภาพฝาผนังที่บอกเล่าเกี่ยวกับความจริงของเกาะแห่งนี้ ลิงก์พบว่าเกาะแห่งนี้เป็นเพียงความฝันของมัจฉาแห่งสายลมเท่านั้น หลังจากที่ได้รับรู้ความจริง เจ้านกฮูกก็ได้โผล่มาบอกว่ามีเพียงแค่มัจฉาแห่งสายลมเท่านั้นที่รับรู้ถึงเรื่องนี้ เหล่าอสุรกายในเกาะได้คิดจะขัดขวางการตามหาเครื่องดนตรีของลิงก์ เพื่อการยึดครองความฝันมัจฉาแห่งสายลมมาเป็นของตน
หลังจากลิงก์ตามหาเครื่องดนตรีทั้งแปดเจอแล้ว เขาก็ได้ขึ้นไปบนภูเขาทามารานช์ แล้วเล่นบทเพลงมัจฉาแห่งสายลมทำให้ไข่แตกออกเป็นทางให้เขาเดินเข้าไปเผชิญหน้ากับปีศาจตัวสุดท้าย 'ไนท์แมร์ ซึ่งจะปรากฏตัวได้หลายแบบ ทั้งร่างกานอน และร่างอสุรกายอีกมากมายที่ลิงก์เคยพบเจอมา ลิงก์ต่อสู้จนเจอกับร่างสุดท้ายคือเดทล์ ซึ่งเป็นเงาปีศาจตัวกลมๆ มีหนวดยื่นออกมาทั้งสองข้างคล้ายกับวาเอติ หลังจากเดทล์ถูกจัดการแล้ว มัจฉาแห่งสายลมก็ได้บอกกับลิงก์ว่าโคโฮลินท์นั้นเป็นความฝันที่เกิดจากลิงก์เองทั้งหมด เมื่อเขาเล่นเพลงของมัจฉาแห่งสายลมอีกครั้ง พวกเขาทั้งสองจะตื่นจากภวังค์ เกาะโคโฮลินท์จะค่อยๆเลือนหายไป จากนั้นลิงก์ก็พบตัวเองกำลังลอยเกาะท่อนไม้อยู่กลางทะเล ในขณะที่มัจฉาแห่งสายลมได้บินเหนือหัวเขาไป (ถ้าผู้เล่นไม่เคยตายเลย จะมีภาพของมารินโผล่ออกมา เธอจะมีปีกในเวอร์ชันเกมบอยขาวดำ และเธอจะเป็นนกนางนวลในเวอร์ชันเกมบอยคัลเลอร์)
ระบบการเล่น
ในภาคนี้ ยังคงรูปแบบเกมแอคชั่นผจญภัยเหมือนภาคอื่นๆ โดยที่มุมมองส่วนใหญ่จะเป็นมุมมองจากข้างบน ผู้เล่นจะต้องผจญภัยอยู่ในเกาะโคโฮลินท์ ต่อสู้กับศัตรูและตะลุยดันเจี้ยน ในภาคนี้ดันเจี้ยนจะกว้างและยากกว่าภาคก่อนๆ และมีบอสที่เรียกว่า ไนท์แมร์ ซึ่งเราต้องจัดการเแล้วเอาเครื่องดนตรีทั้งแปดมาเพื่อจบเกม โดยที่เมื่อเราชนะไนท์แมร์แต่ละตัว เราจะได้หัวใจเพิ่มขึ้นอีกหนึ่งช่อง ถ้าหัวใจเราหมด เราจะตายแล้วเริ่มใหม่ที่ประตูบานล่าสุดที่เราเปิดในเกม
ภาคนี้เป็นภาคมุมมองด้านบนภาคแรกที่ตัวเอกสามารถกระโดดได้ (รวมทั้งฉากแบบ"ไซด์สครอลลิ่ง" ซึ่งคล้ายๆกับ เซลดา II ดิแอดเวนเจอร์ออฟลิงก์) ผู้เล่นสามารถเพิ่มความสามารถของลิงก์ด้วยไอเท็ม ซึ่งพบได้ในดันเจี้ยนหรือการคุยกับตัวละคร ไอเท็มที่ได้มานั้นสามารถใช้เปิดทางที่เราไม่สามารถผ่านไปได้ และจำเป็นต้องใช้ในการตะลุยดันเจี้ยนด้วย (ผู้เล่นสามารถขโมยไอเท็มในร้านค้าได้ แต่ชื่อผู้เล่นจะเปลี่ยนเป็น "THIEF" ตลอดทั้งเกม และเมื่อกลับเข้าไปในร้าน เจ้าของร้านจะฆ่าเราจนตาย)
นอกจากภารกิจหลักแล้ว ในเกมยังมีภารกิจย่อยต่างๆ รวมถึงการเก็บเปลือกหอยที่ซ่อนอยู่ในเกม เมื่อเก็บครบ 20 อัน เราจะได้ดาบอันทรงพลังที่สามารถปล่อยลำแสงได้ขณะที่มีหัวใจเต็มหลอด คล้ายกับเกม เดอะเลเจนด์ออฟเซลดา ภาคนี้ยังเป็นภาคแรกที่มีมินิเกมแลกของ โดยที่เราต้องให้ไอเท็มกับตัวละครหนึ่งแล้วตัวละครนั้นจะให้ไอเท็มอีกชิ้นหนึ่งกลับมาแทนและยังเป็นภาคแรกที่สามารถปรับแต่งปุ่ม A กับ B สำหรับใช้ไอเท็มต่างๆได้ ทำให้ปริศนาในเกมมีความหลากหลายและสามารถใช้ไอเท็มร่วมกันได้ นอกจากนั้น ภาคนี้ยังเป็นจุดเริ่มต้นของอีเวนท์ประจำเกมซีรีส์เซลด้าหลายอีเวนท์ อาทิ ตกปลา, เรียนรู้บทเพลงใหม่จากออคารินา ซึ่งภายหลังได้ไปอยู่ในเกมเซลด้าภาคถัดมา เดอะเลเจนด์ออฟเซลดา ออคารินาออฟไทม์
ช่วงการพัฒนา
ลิงส์อะเวกเคนนิง นั้นแต่เดิมเป็นโปรเจกต์ที่ยังไม่ได้รับอนุมัติในการสร้างจากบริษัท โปรแกรมเมอร์นาม คาซุเอคิ โมริตะ ได้ลองสร้างเกมเลียนแบบเซลด้าด้วยชุดพัฒนาเกมบอย และเอาไปลองวัดสมรรถนะของเครื่อง หลังจากนั้นสมาชิกคนอื่น ๆ ใน Nintendo EAD ก็ได้เข้ามาร่วมทำในช่วงเวลาหลังเลิกงาน จนเริ่มเป็นรูปเป็นร่างขึ้นมา จากนั้นปี 1991 เดอะเลเจนด์ออฟเซลดา: อะลิงก์ทูเดอะแพสต์ ก็ได้วางขายสู่ตลาด ผู้กำกับ ทาคาชิ เทซุกะ ได้คิดจะทำเซลด้าลงเครื่องเกมพกพาโดยการพอร์ทลงเกมบอย แต่จากเสียงโหวตนั้นได้เลือกที่จะทำเกมใหม่แทน พวกเขาจึงร่วมกันพัฒนาเกมลิงส์อะเวกเคนนิงเป็นเวลาปีครึ่งจึงเสร็จสมบูรณ์
เทซุกะเล่าว่าในช่วงการพัฒนาแรกๆนั้น ตัวเกมที่ออกมามีหลายสิ่งหลายอย่างมั่วปนเปกันไปหมด เช่น ตัวละครจากเกมมาริโอและเคอร์บี้ โผล่มาระหว่างเล่น เคนซุเกะ ทานาเบะ ผู้เขียนสคริปต์เกม อะลิงก์ทูเดอะแพสต์ ได้เข้าร่วมทีมและทำหน้าที่ร่างบทเกม เทซุกะแนะนำทานาเบะว่าให้เขียนเรื่องเป็นเหมือนภาคเสริมและทิ้งคอนเซปต์เดิมๆเช่น เจ้าหญิงเซลด้า ไทรฟอร์ซ ไฮรูล ซึ่งในที่สุดทานาเบะก็ตัดสินใจให้ตัวเกมดำเนินเนื้อเรื่องอยู่ในเกาะแห่งหนึ่งที่มีไข่ยักษ์อยู่บนภูเขา
หลังจากนั้น โยชิอาคิ โคอิซุมิ ผู้ที่ได้ช่วยวางพล็อตเกมภาค อะลิงก์ทูเดอะแพสต์ ก็ได้เข้าร่วมทีมพัฒนา โคอิซุมิได้รับหน้าที่วางโครงเรื่องภาค ลิงส์อะเวกเคนนิง และเขาได้ใช้แนวคิดเกี่ยวกับเกาะแห่งความฝันในเกม และสร้างการปฏิสัมพันธ์กับชาวบ้านด้วย  อะลิงก์ทูเดอะแพสต์ ได้ เออิจิ อาโอนุมะ มากำกับโดยเขาได้ทำให้เกมมีพล็อตเรื่องที่เหมาะสมกับตัวมันเอง ซึ่งมีลักษณะแบบโรแมนติกตามฉบับโคอิซุมิ เทซุกะได้สร้างโลกในเกมให้บรรยากาศคล้ายซีรีส์ทีวีทวินพีค ซึ่งตัวละครในเกมจะมีพวกที่มีลักษณะพิรุธอยู่เหมือนกับซีรีส์เรื่องนี้ ซึ่งได้นำมาใช้ใน เซลด้า ภาคต่อๆมา ทานาเบะได้สร้างตัวละครประหลาดๆและภารกิจเสริมในเกม รวมถึงเขียนบทพูดตัวละครเกือบทั้งหมดที่ไม่เกี่ยวข้องกับนกฮูกและมัจฉาแห่งสายลม ทานาเบะได้ใช้ไอเดียเรื่องจุดจบของโลกเมื่อไข่ยักษ์แตกบนยอดเขา ซึ่งเป็นไอเดียเดิมในภาค อะลิงก์ทูเดอะแพสต์ ทานาเบะนั้นอยากจะเห็นไอเดียนี้ในเกมมากและนำมาใช้เป็นคอนเซปต์พื้นฐานของภาค ลิงส์อะเวกเคนนิง ในที่สุด
มาซานาโอะ อาริโมโตะและ ชิเงฟุมิ ฮิโนะ ได้รับหน้าที่ออกแบบตัวละคร ขณะที่ โยอิชิ โคทาเบะได้รับหน้าที่วาดภาพประกอบ ซึ่งภาพในฉากเปิด ฉากปิด และภาพทั้งหมดในเกมนั้นวาดขึ้นโดยอาริโมโตะ ส่วนยาซาฮิสะ ยามามูระรับหน้าที่ออกแบบดันเจี้ยน และไอเดียเกี่ยวกับห้องและทางเดิน รวมถึงตำแหน่งที่ศัตรูปรากฏตัวด้วย และถึงแม้ว่าชิเงรุ มิยาโมโตะ โปรดิวเซอร์ภาค ลิงส์อะเวกเคนนิง จะไม่ได้ช่วยคิดไอเดียอะไรใหม่ๆให้กับทีม แต่เขาก็รับหน้าที่เป็น "เกม เทสเตอร์" และคำวิพากย์วิจารณ์จากเขาก็มีส่วนช่วยต่อช่วงครึ่งหลังของการพัฒนาเกมด้วย
เพลงใน ลิงส์อะเวกเคนนิง ได้มินาโก ฮามาโนะ และโคซูเอะ อิชิกาว่าเป็นผู้ประพันธ์ (ซึ่งนี่เป็นงานเกี่ยวกับเกมครั้งแรกของพวกเขาทั้งสองคนอีกด้วย) และคาซุมิ โททาคะ เป็นผู้รับผิดชอบด้านซาวน์ โปรแกรมมิ่งและซาวน์เอฟเฟคทั้งหมด ลิงส์อะเวกเคนนิงนั้นจะมีเพลงโอเวอร์เวิร์ลบรรเลงระหว่างเล่นเหมือนกับภาคที่ผ่านมา โดยเพลงไตเติ้ลนั้นแต่งโดยอิชิกาว่า และเพลงสตาฟ เครดิต "ยูเมะ โอ มิรุ ชิมา เอะ" แต่งโดยคอนโดะ ฮามาโนะและอิชิกาว่า ซึ่งได้ถูกนำไปประพันธ์สำหรับวงออเครสตร้าโดย ยุคะ สึจิโยโคะและบรรเลงในงาน Orchestral Game Music Concert 3 ในปี 1993 (เกม Super Smash Bros. Brawl นั้นก็มีเพลงรีมิกซ์จากเกมคือ ทอล ทอล ไฮทส์อยู่ด้วยเช่นกัน)
ครั้นเมื่อมีการสัมภาษณ์เกี่ยวกับพัฒนาการของเกมเซลด้า อาโอนุมะเรียก"ลิงส์อะเวกเคนนิง"ว่าเป็น "ภาคที่มีความสมดุลของเกมมากที่สุด" เขากล่าวว่าภาคก่อนหน้า อะลิงก์ทูเดอะแพสต์ และ  ออคารินาออฟไทม์ จะมีความแตกต่างจากสองภาคนี้อย่างมาก หลายอย่างใน "ลิงส์อะเวกเคนนิง" ถูกนำมาใช้ในภาคต่อๆมา เช่น มินิเกมตกปลาใน"ออคารินาออฟไทม์"และภาคอื่นๆที่โมริตะสร้างขึ้น, ระบบแลกของที่ทานาเบะพัฒนาขึ้น  เทซุกะเปรียบเทียบระบบนี้เหมือนกับนิทานพื้นบ้านญี่ปุ่นเรื่อง Straw Millionaire ซึ่งมีคนมาแลกฟางข้าวกับของที่ล้ำค่ากว่า ซึ่งได้ถูกนำมาใช้เกือบทุกภาคหลังจากนั้น
การวางจำหน่าย
นินเท็นโดได้ทำการโปรโมทเกม ลิงส์อเวกเคนนิง ที่อเมริกาเหนือ โดยจัดงานที่มีชื่อว่า เซลด้า วิสเทิล ทัวร์ และในช่วงสามวันสุดท้ายจะมีการให้ผู้เล่นเล่นเกมแข่งกับเวลา ซึ่งไม่ได้มีเพียงแค่โชว์เกมอย่างเดียว ยังมีการแสดงเครื่องเกมบอยที่ปรับปรุงให้เล่นได้นานขึ้นและพกพาสะดวก ซึ่งทำให้มีคนเข้าถึงเกมเซลดา มากยิ่งขึ้น โดยที่นิตยสาร นินเท็นโดเพาเวอร์ ได้จัดจำหน่ายบทสรุปในเดือนกรกฎาคม 1993
ในปี 1998 นินเท็นโดได้ปล่อย เดอะเลเจนด์ออฟเซลดา: ลิงส์อะเวกเคนนิงดีเอ็กซ์ เหมือนกับ ซูเปอร์มาริโอบรอส ดีลักซ์ และเกมอื่นๆเพื่อโปรโมทเกมบอยคัลเลอร์ที่ใช้กราฟิกสีเต็มรูปแบบและสนับสนุนเกมของเกมบอยรุ่นก่อน ซึ่งภาคใหม่นี้จะประกอบไปด้วยดันเจี้ยนใหม่ซึ่งมีศัตรูหน้าใหม่และปริศนาที่ใช้สีในการแก้ (แต่ดันเจี้ยนนี้จะเข้าไม่ได้ในเกมบอยรุ่นก่อนซึ่งยังไม่มีการแสดงผลเป็นสี) หลังจากจบดันเจี้ยน ผู้เล่นสามารถเลือกได้ว่าจะสวมเสื้อสีแดงหรือสีฟ้า ซึ่งจะเพิ่มแรงโจมตีและการป้องกันตามลำดับ ในภาค ดีเอ็กซ์ ยังสามารถถ่ายสกรีนช๊อตได้หลังจากเข้าร้านกล้องในเกม คนถ่ายจะอยู่ตามสถานที่สำคัญต่างๆในเกมและเราสามารถถ่ายได้ทั้งหมดสิบสองภาพ ซึ่งสามารถดูได้ที่ร้านหรือพิมพ์ผ่านเกมบอยปริ้นเตอร์  สำหรับภาค ลิงส์อะเวกเคนนิงดีเอ็กซ์ ได้เทซุกะกลับมารับหน้าที่คุมงาน พร้อมกับโยชิโนริ ซึจิยาม่าในฐานะไดเร็คเตอร์คนใหม่ในทีม โนบุโอะ มาซึมิยะได้ร่วมมือกับซึจิยาม่าในการเปลี่ยนแปลงสคริปต์ในเกม เช่น มีการเพิ่มคำพูดบอกใบ้ในการสู้กับบอส สำหรับดันเจี้ยน ใหม่นั้น ยูอิจิ โอซากิได้แต่งเพลงประกอบโดยใช้รูปแบบเพลงดันเจี้ยนของคอนโดะจาก เดอะเลเจนด์ออฟเซลดา เป็นหลัก
ในปี 2010 นินเท็นโดประกาศวางขายเกมเวอร์ชัน ดีเอ็กซ์ อีกครั้งในเวอร์ชัวล์คอนโซลของนินเท็นโด 3ดีเอส และเริ่มจำหน่ายในเดือนมิถุนายน 2011 ต่อมาในช่วงกรกฎาคม 2013 ได้มีการนำเสนอให้สมาชิกอีไลท์ในคลับนินเท็นโดสามารถแลกเป็นของขวัญได้
ผลตอบรับ
ที่อย่างงั้น เหล่านักวิจารณ์ก็ได้ติตัวเกมที่แสดงผลเป็นขาวดำซึ่งยากต่อการมองระหว่างเล่น และได้หวังว่าตัวเกมจะแสดงผลเป็นสี นักวิจารณ์บางคนยังตำหนิเรื่องกราฟิกที่ ย่ำแย่จนไม่มีอะไรจะบรรยาย และการเปลี่ยนอาวุธจากปุ่มทั้งสองที่ดูอืดอาดยุ่งยาก แต่ส่วนที่เหลือของเกมก็ทำให้มันดู น่าตื่นตาตื่นใจ อยู่ดี
ส่วน ลิงส์อะเวกเคนนิงดีเอ็กซ์ นั้นได้รับคำวิจารณ์ไปในทางที่ดีเช่นเดียวกัน ซึ่งเกมนี้ได้คะแนนเฉลี่ยไป 92% บนเว็บเกมแรงกิงส์ นักวิจารณ์ชื่นชมว่านินเท็นโดได้ปรับปรุงเกมให้มีมาตรฐานที่ดีขึ้นโดยมีการเพิ่มเติมคอนเท้นท์ต่างๆ เช่น สีในเกมทำให้เล่นง่ายขึ้น การถ่ายภาพสถานที่ในเกมที่ท้าทายให้ผู้เล่นตามเก็บสะสมระหว่างเล่น  ถึงแม้ว่าคอนเท้นท์ที่เพิ่มเข้ามาจะน้อยนิดก็ตาม แต่ก็ยังดึงดูดให้กลับมาเล่นได้อยู่ดี
ลิงส์อะเวกเคนนิง ทำยอดขายได้ดีและช่วยให้เกมบอยขายดีขึ้น 13 เปอร์เซ็นต์ในปี 1993 ทำให้เป็นปีที่นินเท็นโดได้กำไรมากที่สุดในช่วงเวลานั้น ตัวเกมขึ้นแท่นเบสท์ เซลเลอร์ติดต่อกันนานกว่า 90 เดือน และทำยอดขายไปได้ 3.83 ล้านตลับในปี 2004 ส่วนเวอร์ชัน ดีเอ็กซ์ ขายไปได้ 2.22 ล้านตลับ
ตัวเกมนั้นได้รับรางวัลมากมาย รวมไปถึงด้านกราฟิค, เสียง, ความท้าทาย, เพลงประกอบ และภาพโดยรวมของเกมในกลุ่มประเภทเกมบอยในงานนินเท็นโดเพาเวอร์อวอร์ดปี 1993 และยังได้รางวัลเกมจากเกมบอยที่ดีที่สุดประจำปี 1993 โดยนิตยสาร Electronic Gaming Monthly และขึ้นอันดับเกมนินเท็นโดที่ดีที่สุดอันดับที่ 56 โดยนิตยสาร นินเท็นโดเพาเวอร์ ส่วนเวอร์ชัน ดีเอ็กซ์ นั้นได้อันดับเกมเกมบอยหรือเกมบอยคัลเลอร์ที่ดีที่สุดเป็นอันดับสอง และ IGN ได้ให้อันดับเกมที่ดีทีสุดจากคนเล่นและนักวิจารณ์เป็นอันดับที่ 40 และ 78 ตามลำดับ เหล่านักวิจารณ์กล่าวว่า "ขณะที่เกมภาคเสริมในเครื่องพกพาส่วนใหญ่มักจะถูกมองว่าเป็นภาคที่ย่ำแย่ของซีรีส์ ลิงส์อะเวกเคนนิง ได้พิสูจน์ให้เห็นว่าการนำประสบการณ์การเล่นที่ดีเยี่ยมจากคอนโซลมาลงสู่เครื่องพกพานั้นสามารถทำได้จริงๆ" เกมนี้ยังได้อันดับที่ 42 จาก 50 เกมที่มีความสำคัญและมีอิทธิพลต่อวงการวิดีโอเกมตลอดกาลใน บันทึกสถิติโลกกินเนสส์ ประจำปี 2009 อีกด้วย
ปลาหนามหลัง
ปลาหนามหลัง เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า Mystacoleucus marginatus   อยู่ในวงศ์ปลาตะเพียน (Cyprinidae)  มีรูปร่างคล้ายปลาในวงศ์นี้ทั่วไป แต่ลำตัวแบนข้างมากกว่า ครีบหลังสูงปานกลาง ก้านครีบหลังมีหยักที่ขอบด้านท้าย ที่โคนครีบหลังด้านหน้าสุดมีหนามแหลมสั้นยื่นออกมาทางข้างหน้า ซึ่งเป็นลักษณะสำคัญของปลาสกุลนี้  และเป็นที่มาของชื่อ มีเกล็ดใหญ่คลุมตัว ครีบก้นสั้น ครีบหางเว้าลึก ตัวมีสีเงินอมเหลืองอ่อน ขอบเกล็ดด้านบนมีสีคล้ำ บางเกล็ดบนลำตัวจึงดูเหมือนเป็นขีดสั้น ๆ ประที่ด้านข้าง ครีบมีสีเหลืองอ่อนหรือส้ม และขอบครีบด้านท้ายมีสีคล้ำ เมื่อติดอวนหรือตาข่ายจะปลดออกได้ยาก เพราะหนามแหลมที่ครีบหลัง  มีขนาดโดยเฉลี่ยประมาณ 8-10 เซนติเมตร ใหญ่สุดที่พบ 15 เซนติเมตร
พบชุกชุมในแม่น้ำสายใหญ่และแหล่งน้ำนิ่งทั่วประเทศ โดยอาศัยอยู่ทุกระดับของน้ำเป็น จัดเป็นปลาที่มีราคาถูก นำมาทำปลาร้าหรือปรุงสด และถูกเลี้ยงเป็นปลาสวยงามด้วย
ปลาหนามหลังมีชื่อเรียกที่ต่างออกไปตามถิ่นต่าง ๆ เช่น "ปลาขี้ยอก" หรือ "ปลาหนามบี้" ในภาคอีสาน "ปลาหญ้า" ในภาคใต้ ที่เขตแม่น้ำน่านเรียก "ปลาหนามไผ่" หรือ "ปลาหนามแต๊บ" เป็นต้น
การทักทาย
การทักทาย เป็นอารยธรรมที่งดงามยิ่งของมวลมนุษยชาติ เป็นสิ่งที่ชาวต่างชาติควรเรียนรู้เป็นอันดับแรก เพราะว่าเป็นสิ่งที่ปฏิบัติสืบต่อกันมาช้านานของชนชาติผู้เป็นเจ้าของ วิธีการทักทายนั้นอาจมีความแตกต่างกันบ้างดังต่อไปนี้
Hicksonella
Hicksonella เป็นสกุลของปะการังที่อยู่ในวงศ์ Gorgoniidae.
สปีชีส์ของสกุลนี้พบในมาเลเซียและทางเหนือของออสเตรเลีย
สปีชีส์ในสกุล ได้แก่:
วัดป่าสักคำ
วัดป่าสักคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองพะเยา จังหวัดพะเยา ที่ดินของวัดมีจำนวน 7 ไร่ 11.6/10 ตารางวา ตามโฉนดที่ดินเลขที่ 52945
อาคารเสนาสนะที่สร้างแล้ว คือ ศาลาการเปรียญ กุฏิสงฆ์ 14 หลัง วิหาร พระธาตุเจดีย์ โดยกุฏิรับรองห้องที่ 2 ซึ่งตั้งอยู่ทางทิศตะวันออกใกล้กับองค์พระธาตุ เห็นภาพเงาขององค์พระธาตุส่องลอดฝาประตูห้องหน้ากุฏิเข้ามาภายในกุฏิ เห็นเงาองค์พระธาตุกลับหัวและเป็นภาพเหมือนจริงทุกอย่าง ซึ่งปรากฏการณ์นี้เกิดจากการหักเหของแสง นับว่าองค์พระธาตุวัดป่าสักคำ เป็น 1 ใน 3 ของภาคเหนือ และเป็น 1 ใน 6 ของประเทศไทย ที่มีการเกิดเงาเช่นนี้
เพ็ญพักตร์ ศิริกุล
เพ็ญพักตร์ ศิริกุล (เกิด 31 มกราคม พ.ศ. 2504) ชื่อเล่น ต่าย เป็นนักแสดง นางแบบ นักร้องชาวไทย มีชื่อเสียงจากการถ่ายแบบนู้ด
ประวัติ
เพ็ญพักตร์ ศิริกุล มีชื่อจริงแต่เดิมว่า วันเพ็ญ เขื่อนแก้ว เกิดเมื่อวันที่ 31 มกราคม พ.ศ. 2504 ที่อำเภอสันทราย จังหวัดเชียงใหม่ สำเร็จการศึกษาระดับมัธยมศึกษาปีที่ 3 จากโรงเรียนเรยีนาเชลีวิทยาลัย
เพ็ญพักตร์เคยผ่านความรักมาหลายครั้งทั้งกับหนุ่มในและนอกวงการ เช่น สามารถ บริบูรณ์เวช ธีรพงศ์ เหลียวรักวงศ์ อนิรุทธิ์ เถรว่อง และนำพล รักษาพงษ์ เป็นต้น แต่ก็เลิกรากันไป เธอมีบุตรชายคนเดียวชื่อรามบุตร บริบูรณ์เวช เกิดกับสามารถ บริบูรณ์เวช สามีคนแรก ซึ่งเสียชีวิตด้วยโรคมะเร็งระยะที่ 4 ด้วยวัยเพียง 39 ปี เมื่อปี พ.ศ. 2562
เริ่มต้นก้าวแรกในวงการบันเทิงด้วยตำแหน่งชนะเลิศการประกวดนางงามตุ๊กตาทอง ปีพ.ศ. 2519 จากห้องคอนเวนชั่นฮอลล์ของโรงแรมแอมบาสซาเดอร์ โดยสมาคมผู้สื่อข่าวบันเทิงแห่งประเทศไทย เพื่อเป็นการหาคนใหม่เข้ามาในวงการบันเทิง
วงการบันเทิง
เพ็ญพักตร์มีโอกาสแสดงภาพยนตร์เรื่อง 1-2-3 ด่วนมหาภัย หนังร่วมสร้างของ ช.พจน์ฟิล์ม กับณรงค์ ภูมินทร์โปรดักชั่น โดยในฉากนั้นมีแค่เธอนั่งอยู่บนรถเท่านั้น แต่หนังถ่ายได้ไม่นาน ปริญญา ผู้กำกับก็เสียชีวิตไปทำให้เธอไม่ได้รับค่าตัว ต่อมาได้แสดงภาพยนตร์เรื่องหัวใจสีชมพู จากบทที่กอดรัดฟัดนัวเนียกับไพโรจน์ ใจสิงห์ ในชุดนักเรียนสาวทำให้ชื่อของเธอก็เริ่มดังขึ้นมาว่าเป็นเซ็กซี่สตาร์คนใหม่ ต่อมาเพ็ญพักตร์ได้แสดงภาพยนตร์ของแจ๊สสยาม ในเรื่อง ดอกโสนบานเช้า
ในปี พ.ศ. 2552 รับบทแม่นางเอกจากภาพยนตร์แนวโรแมนติกดราม่า เรื่อง ม.3 ปี 4 เรารักนาย ของค่ายอาวอง ผลงานกำกับโดย เหมันต์ เชตมี ในปี พ.ศ. 2553 ได้ร่วมแสดงนำตอนหนึ่งในภาพยนตร์เฉลิมพระเกียรติ ตอน"ราชประชานุเคราะห์" ในปี พ.ศ. 2554 มีผลงานการแสดงในจอเงินหลายเรื่องด้วยกัน เช่น The Hangover, คนโขน ในปี พ.ศ. 2555 ถือเป็นปีทองของเพ็ญพักตร์ ศิริกุล มีผลงานการแสดงในบทบาทนักแสดงนำถึงสามเรื่องได้เข้าฉายในปีนี้ คือ "It get's better", "She", "Home"
ผลงานเพลง
ทั้งหมดอยู่ภายใต้สังกัดจีเอ็มเอ็ม แกรมมี่
อุโบสถ
อุโบสถ (อ่านว่า อุ-โบ-สด) ถือเป็นอาคารที่สำคัญภายในวัดเนื่องจากเป็นสถานที่ที่พระภิกษุสงฆ์ใช้ทำ สังฆกรรมซึ่งแต่เดิมในการทำสังฆกรรมของ พระภิกษุสงฆ์จะ ใช้เพียงพื้นที่โล่ง ๆ ที่กำหนดขอบเขตพื้นที่สังฆกรรมโดยการกำหนดตำแหน่ง“สีมา” เท่านั้น แต่ในปัจจุบันจากการมีผู้บวชมากขึ้น อีกทั้งภายใน พระอุโบสถมักประดิษฐานพระประธานที่เป็นพระพุทธรูปองค์สำคัญ ๆ ทำให้มีผู้มาสักการบูชาและร่วมทำบุญเป็นจำนวนมาก พระอุโบสถจึงถูกสร้าง ขึ้นเป็นอาคารถาวรและมักมี การประดับตกแต่งอย่างสวยงาม
คำว่า อุโบสถ มาจากรากศัพท์ว่า อุป + วส + อถ ปัจจัย โดยมีการแปลงรูปตามภาษาบาลีดังต่อไปนี้
“อุโบสถ” บาลีเป็น “อุโปสถ” อ่านว่า อุ-โป-สะ-ถะ รากศัพท์มาจาก อุป- อุปสรรค (เข้าไป, ใกล้, มั่น) + วสฺ ธาตุ (อยู่) + -อถ ปัจจัย, แปลง อะ ที่ (อุ)-ป กับ ว-(สฺ) เป็น โอ (อุป + วสฺ > อุโปสฺ)
และยังมีอีกมีหลายความหมาย คือ หมายถึง ก่อนที่จะมาเป็นโบสถ์ที่ถูกต้องตามพระวินัยจะต้องมีสังฆกรรมที่เรียกว่า ผูกสีมา หรือ ผูกพัทธสีมาก่อน
ที่ถูกคือ อุป + วสฺ ธาตุ + อถ ปัจจัย สำเร็จรูปเป็น อุโบสถ ดังอธิบายข้างต้นแล้ว
จริยธรรมแพทย์
จริยธรรมแพทย์ เป็นสาขาหนึ่งของจริยศาสตร์ประยุกต์ ซึ่งวิเคราะห์เกี่ยวกับการปฏิบัติทางคลินิกและการทำวิจัยทางวิทยาศาสตร์ในสาขาที่เกี่ยวข้อง คุณค่าในจริยธรรมแพทย์ประกอบด้วยความเคารพในเจตจำนงบุคคล (autonomy), การไม่กระทำอันตราย (non-maleficence), การทำในสิ่งที่เป็นคุณ (beneficence) และ ความยุติธรรม (justice) จริยธรรมแพทย์มีส่วนในการวางแผนดำเนินงานทางการรักษาและบริการสุขภาพของบุคลากรทางการแพทย์ เช่นแพทย์และพยาบาล โดยหลักการสี่ข้อนี้ไม่ได้มีข้อใดที่สูงหรือสำคัญกว่าข้อใด ทั้งหมดล้วนสำคัญและจำเป็นในฐานะหลักกลางของจริยธรรมแพทย์ เพราะฉะนั้น ความย้อนแย้งในทางจริยธรรมจึงเกิดขึ้นเมื่อมีความจำเป็นต้องจัดเรียงความสำคัญระหว่างหลักจริยธรรมสี่ข้อ เพื่อประกอบการตัดสินใจให้ได้ผลทางจริยธรรมากที่สุด
ในทางการแพทย์สากลมีหลักของจริยธรรมแพทย์ที่ยอมรับอยู่หลายชุด หลักชิ้นสำคัญปรากฏในบทสาบานตนของฮิปโปคราตีส ซึ่งพูดคุยเกี่ยวกับหลักการพื้นฐานของการปฏิบัติวิชาชีพแพทย์ คำสาบานตนนี้มีอายุราว 500 ปีก่อนคริสตกาล ส่วนปฏิญญาเฮลซิงกิ (1964) และ ประมวลเนือร์นแบร์ก (1947) เป็นเอกสารว่าด้วยจริยธรรมแพทย์ชิ้นสำคัญสองชิ้น
รายชื่อค่ายเพลงในประเทศไทย
รายชื่อค่ายเพลงและกลุ่มเพลงในประเทศไทยรวม 158 ค่าย
Helicogorgia
Helicogorgia เป็นสกุลของปะการังที่อยู่ในวงศ์ Chrysogorgiidae.
สปีชีส์ของสกุลนี้พบในแอฟริกาใต้
สปีชีส์ในสกุล ได้แก่:
สงครามรัก อำนาจ ราชบัลลังก์
ในหนังสือกล่าวว่าจอร์จ โบลีนเป็นบุตรคนโตของตระกูลโบลีน และแอนน์ โบลีนเป็นบุตรสาวคนโตของตระกูลโบลีน ส่วนแมรีเป็นบุตรสาวคนเล็ก แต่ในความเป็นจริงนั้น สันนิษฐานว่าแมรี โบลีนเป็นบุตรสาวคนโต รองลงมาคือแอนน์ โบลีนและจอร์จ โบลีน ซึ่งเป็นบุตรชายคนเล็ก
กรณีเทียนอันเหมิน
กรณีเทียนอันเหมิน (Tiananmen Incident) เกิดเมื่อวันที่ 5 เมษายน 2519 ณ จัตุรัสเทียนอันเหมินในกรุงปักกิ่ง ประเทศจีน เหตุการณ์ดังกล่าวเกิดตรงกับเทศกาลเช็งเม้ง หลังเหตุการณ์นานจิง และมีชนวนเหตุจากการถึงแก่อสัญกรรมของนายกรัฐมนตรีโจว เอินไหลในปีเดียวกันก่อนหน้านี้ บางคนคัดค้านการแสดงความไว้อาลัย และเริ่มชุมนุมกันในจัตุรัสเพื่อประท้วงต่อรัฐบาลกลาง ซึ่งอยู่ภายใต้การอุปถัมภ์ของแก๊งออฟโฟร์เป็นส่วนใหญ่ ซึ่งสั่งการให้เก็บกวาดจัตุรัส
เหตุการณ์นี้ถูกคณะกรรมการกลางพรรคคอมมิวนิสต์ตีตราว่าเป็นปฏิกิริยาปฏิวัติทันที และใช้เป็นทางผ่านสู่การปลดและการจับกุมในบ้านของรองนายกรัฐมนตรีในขณะนั้น เติ้ง เสี่ยวผิง ซึ่งถูกกล่าวหาว่าวางแผนเหตุการณ์ดังกล่าว คำวินิจฉัยของคณะกรรมการกลางในเหตุการณ์นี้ถูกย้อนหลังการปฏิวัติวัฒนธรรมยุติ และภายหลังได้รับการสรรเสริญว่าเป็นการแสดงออกซึ่งความรักประเทศชาติ
ลกข้อง
ลกข้อง (陆抗) ชื่อรอง โหย่วเจี๋ย (幼節) เป็นขุนพลและขุนนางของง่อก๊กในยุคสามก๊ก เขาเป็นบุตรชายคนที่สองของลกซุนอัครมหาเสนาบดีคนที่สามของง่อก๊ก ลกข้องสืบทอดตำแหน่งต่อจากบิดาของเขา แต่เขาไม่ยุ่งเกี่ยวกับการเมืองมากนัก เนื่องจากเขาทำหน้าที่ส่วนใหญ่ในกองทัพง่อ เขามีชื่อเสียงโด่งดังในรัชสมัยของจักรพรรดิง่อองค์ที่สี่และองค์สุดท้ายคือพระเจ้าซุนโฮ
ครอบครัว
226274
กีฬามวยสากลในซีเกมส์ 2015
มวยสากลสมัครเล่นในซีเกมส์ 2015 จะจัดขึ้นที่ เอ็กซ์โป ฮอลล์ 1, สิงคโปร์ ตั้งแต่วันที่ 6 ถึง 10 มิถุนายน พ.ศ. 2558
เบรฟ (เว็บเบราว์เซอร์)
เบรฟ (Brave) เป็นเว็บเบราว์เซอร์ ฟรีและโอเพนซอร์สที่พัฒนาโดย Brave Software, Inc. โดยมีพืนฐานมาจากเว็บเบราว์เซอร์โครเมียม ตัวเบราว์เซอร์มีการปิดกั้นโฆษณาและเครื่องมือติดตามเว็บไซต์ และมีช่องทางให้ผู้ใช้สนับสนุนโดยการส่งคริปโทเคอร์เรนซีในรูปแบบ Basic Attention Tokens ไปยังเว็บไซต์และผู้สร้างเนื้อหา
กีฬามวยสากลในซีเกมส์ 2015
สำหรับประเทศไทยที่เคยครองความเป็นเจ้าเหรียญทองในกีฬาประเภทนี้มาโดยตลอด ในคราวนี้กลับทำผลงานได้ต่ำกว่าเป้าหมายที่ตั้งไว้ โดยมีกำหนดไว้ที่ 8 เหรียญทอง แต่ปรากฏว่าสามารถทำได้เพียง 2 เหรียญทองเท่านั้น จาก วุฒิชัย มาสุข และทัศมาลี ทองจันทร์ นับว่าเป็นผลงานที่ตกต่ำที่สุดในรอบ 20 ปี และเสียตำแหน่งเจ้าเหรียญทองให้กับฟิลิปปินส์
เบรฟ (เว็บเบราว์เซอร์)
ณ ปี 2020 เบรฟได้มีการเผยแพร่สำหรับวินโดวส์, แมคโอเอส, ลินุกซ์, แอนดรอยด์ และไอโอเอส
กีฬามวยสากลในซีเกมส์ 2015
ประเทศที่เข้าร่วมการแข่งขัน
จากนักกีฬาทั้งหมด 85 คนจาก 10 ชาติสมาชิกที่เข้าร่วมการแข่งขันมวยสากลสมัครเล่นในซีเกมส์ 2015:
ตารางสรุปเหรียญ
{{legend|#ccccff|ประเทศเจ้าภาพ|border=solid 1px #AAAAAA}}
เบรฟ (เว็บเบราว์เซอร์)
ประวัติ
เมื่อวันที่ 28 พฤษภาคม 2015 ซีอีโอ เบรนดัน อิช (ผู้สร้างภาษาจาวาสคริปต์และอดีตซีอีโอของบริษัทมอซิลลา) และซีทีโอ Brian Bondy ได้ก่อตั้ง Brave Software เมื่อวันที่ 20 มกราคม 2016 Brave Software ได้เปิดตัวเบรฟเวอร์ชันแรกพร้อมความสามารถในการป้องกันโฆษณา และประกาศแผนการสำหรับโฆษณาที่เคารพความเป็นส่วนตัวและโปรแกรมแบ่งปันรายได้
ในเดือนมิถุนายน 2018 เบรฟได้เปิดตัวเบราว์เซิร์ฟเวอร์ชันทดสอบแบบเพย์ทูเซิร์ฟ เบรฟเวอร์ชันมีโฆษณาประมาณ 250 รายการและส่งบันทึกโดยละเอียดเกี่ยวกับกิจกรรมการท่องเว็บของผู้ใช้ไปยังเบรฟเพื่อทดสอบการทำงานนี้ในระยะสั้น เบรฟประกาศว่าจะมีการทดลองเพิ่มเติมตามมา หลังจากนั้นในเดือนนั้นเบรฟได้เพิ่มการรองรับทอร์ ในโหมดไม่ระบุตัวตนของเบราว์เซอร์บนเดสก์ท็อป
จนถึงเดือนธันวาคมปี 2018 เบรฟทำงานบนฟอร์กของ Electron ที่เรียกว่า Muon ซึ่งโฆษณาไว้ว่าเป็น "ฟอร์กที่ปลอดภัยกว่า" อย่างไรก็ตามนักพัฒนาเบรฟได้ย้ายไปโดครมเมีนมโดยอ้างว่าต้องการลดภาระการบำรุงรักษา Brave Software เปิดตัวเวอร์ชันสุดท้ายที่ใช้ Muon โดยมีเจตนาที่จะหยุดทำงานและสั่งให้ผู้ใช้อัปเดตเมื่อใกล้จะสิ้นสุดอายุการใช้งาน
ในเดือนมิถุนายน 2019 Brave ได้เริ่มทดสอบอัลกอริทึมการจับคู่กฎการบล็อกโฆษณาใหม่ซึ่งเขียนในภาษา รัสต์ แทนก่อนหน้านี้ที่เขียนในภาษาซี++ อัลกอริทึมของ uBlock Origin และ Ghostery เป็นแรงบันดาลใจให้เกิดตรรกะใหม่ซึ่งเบรฟอ้างว่าทำงานเร็วกว่าอัลกอริทึมก่อนหน้าโดยเฉลี่ย 69 เท่า
เบรฟเปิดตัวรุ่นเสถียรเวอร์ชัน 1.0 เมื่อวันที่ 13 พฤศจิกายน 2019 ในขณะที่มีผู้ใช้งานรวม 8.7 ล้านคนต่อเดือน ในขณะนั้นมีผู้ใช้งานประมาณ 3 ล้านคนต่อวัน เบรฟ 1.0 ทำงานบนแอนดรอยด์, ไอโอเอส, วินโดวส์ 10, แมคโอเอส หรือลินุกซ์ ซึ่งรวม "ลักษณะโดดเด่นของเบรฟเกือบทั้งหมดในทุกแพลตฟอร์ม" ตามข้อมูลจาก engadget
ในเดือนพฤศจิกายน 2020 เบรฟรายงานว่ามีผู้ใช้ 20 ล้านคนต่อเดือน และในเดือนกุมภาพันธ์ 2021 มีผู้ใช้งานมากกว่า 25 ล้านคนต่อเดือน
ในเดือนมกราคมปี 2021 Brave ได้รวมอีโคเซียเป็นหนึ่งในโปรแกรมค้นหาเว็บตัวเลือก
รูปแบบธุรกิจ
เบรฟใช้ Basic Attention Token (BAT) เพื่อเพิ่มรายได้ ก่อตั้งขึ้นในเดลาแวร์ในชื่อ Hyperware Labs, Inc. ในปี 2015 ต่อมาบริษัทได้เปลี่ยนชื่อเป็น Brave Software, Inc. และจดทะเบียนในแคลิฟอร์เนียซึ่งเป็นที่ตั้งของสำนักงานใหญ่
ภายในเดือนสิงหาคม 2016 บริษัทได้รับเงินอย่างน้อย 7 ล้านดอลลาร์สหรัฐจากนักลงทุนเทพบุตรจากธุรกิจเงินร่วมลงทุน ซึ่งรวมถึง Founders Fund ของ Peter Thiel, Propel Venture Partners, Pantera Capital, Foundation Capital และ Digital Currency Group
ในเดือนพฤศจิกายน 2019 Brave ได้เปิดตัว Brave Ads ซึ่งเป็นเครือข่ายโฆษณาที่คืนส่วนแบ่งรายได้ 70% ให้กับผู้ใช้ ลูกค้าของเครือข่ายรวมถึงบริษัทพันธมิตรเช่น Vice, Home Chef, ConsenSys, eToro และอื่น ๆ
สำนักงานพัฒนาการวิจัยการเกษตร (องค์การมหาชน)
จากผลกระทบวิกฤตเศรษฐกิจในปี 2540 ส่งผลให้รัฐบาลมีมาตรการคุมเข้มในเรื่องการใช้งบประมาณ ทำให้โครงการต่างๆ ที่ได้ดำเนินการไปบ้างแล้ว และที่จะต้องดำเนินการต่อเนื่องไม่สามารถดำเนินการต่อได้ รัฐบาลจึงเห็นชอบให้มีการจัดหาเงินกู้จากต่างประเทศมาดำเนินการต่อ คณะรัฐมนตรีมีมติเห็นชอบที่จะปฏิบัติตามเงื่อนไขผูกพัน (Policy Matrix) โครงการเงินกู้เพื่อปรับโครงสร้างภาคเกษตร ในส่วนที่เกี่ยวข้องกับการสร้างเสริมขีดความสามารถใน การแข่งขันเพื่อการส่งออก เมื่อวันที่ 6 กรกฎาคม 2542
ประวัติ
สำนักงานพัฒนาการวิจัยการเกษตร (องค์การมหาชน) หรือ สวก. จัดตั้งขึ้นเพื่อเป็นหน่วยงานอิสระในการดำเนินงานจัดการกองทุน ตาม พระราชกฤษฎีกา จัดตั้งสำนักงานพัฒนาการวิจัยการเกษตรโดยมีผลบังคับใช้ตั้งแต่ วันที่ 15 มีนาคม พ.ศ. 2546 (มีทุนดำเนินการขั้นต้น 3,000 ล้านบาท) จากกองทุนพัฒนางานวิจัยการเกษตรและบุคลากร กระทรวงเกษตรและสหกรณ์ โดยมีวัตถุประสงค์ของการจัดตั้งสำนักงานฯ 6 ประการ คือ
ทะเลสาบอัลเบิร์ต (แอฟริกา)
ทะเลสาบอัลเบิร์ต (Lake Albert) หรือ อึมวิแทนซิเก (Mwitanzige) หรือเดิมชื่อ ทะเลสาบโมบูตูเซเซเซโก (Lake Mobutu Sese Seko) เป็นทะเลสาบในประเทศยูกันดาและสาธารณรัฐประชาธิปไตยคองโก เป็นทะเสาบใหญ่เป็นอันดับ 7 ของทวีปแอฟริกา และใหญ่เป็นอันดับ 2 ของประเทศยูกันดา
อะเลคเซย์ สปีรีโดนอฟ
อะเลคเซย์ อะเลคซานโดรวิช สปีรีโดนอฟ (Алексей Александрович Спиридонов; 26 มิถุนายน พ.ศ. 2531 –) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรเซนิต-คาซาน
เลวี่ อาแทน
เลวี่ อาแทน เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ยูโตะ นาคาโนะ สังกัดวาเรียสุดยอดกลุ่มนักฆ่าของวองโกเล่ เป็นตัวแทนแห่ง Envy - ความอิจฉา หนึ่งในบาปเจ็ดประการ อาวุธกล่อง คือ ปลากระเบนอัสนี เลวีตั้งชื่อว่า ลิไวร์ [ Livir]
อ้างอิง
หนังสือการ์ตูนรีบอร์น เล่มที่ 24
อิฟทูเดย์วอสยัวร์ลาสต์เดย์
อิฟทูเดย์วอสยัวร์ลาสต์เดย์ (If Today Was Your Last Day) เป็นซิงเกิลที่ 2 ของวงดนตรีร็อกชาวแคนาดาในอัลบั้มสตูดิโอส์ที่ 6 ของนิกเคลแบ็ก คือ ดาร์กเฮ้าส์ โดยออกจำหน่ายในซิงเกิลวิทยุในประเทศสหรัฐอเมริกา เมื่อวันที่ 30 กันยายน ค.ศ. 2008
บ็อบบี ฮีแนน
เรย์มอนด์ หลุยส์ ฮีแนน (Raymond Louis Heenan; 1 พฤศจิกายน ค.ศ. 1944 – 17 กันยายน ค.ศ. 2017) หรือที่รู้จักกันดี บ็อบบี ฮีแนน (Bobby Heenan) อดีตผู้จัดการมวยปล้ำอาชีพและผู้บรรยายชาวอเมริกัน เคยทำงานอยู่สมาคมมวยปล้ำ American Wrestling Association (AWA), World Wrestling Federation (WWF) และ World Championship Wrestling (WCW) และได้เข้าสู่หอเกียรติยศดับเบิลยูดับเบิลยูอี ประจำปี 2004
อิฟทูเดย์วอสยัวร์ลาสต์เดย์
เพลงนี้ถูกนำไปใช้ในกีฬาโอลิมปิกฤดูหนาวในปี 2010 และใช้เป็นเพลงปิดในช่วงการรายงานข่าว 2012 Stanley Cup playoffs ของช่องNHL Tonight
บ็อบบี ฮีแนน
ฮีแนน ได้เสียชีวิตลงเมื่อวันที่ 17 กันยายน ค.ศ. 2017 ที่บ้านพักของเขาที่ Largo, Florida หลังจากที่เกิดอวัยวะล้มเหลว เนื่องจากภาวะแทรกซ้อนจากโรคมะเร็งในลำคอที่ได้ต่อสู้กับโรคนี้มา ตั้งแต่ปี ค.ศ. 2004
Halisiphonia
Halisiphonia เป็นสกุลของไฮโดรซัวที่อยู่ในวงศ์ Hebellidae.
สปีชีส์ของสกุลนี้ส่วนใหญ่จะพบในซีกโลกใต้ แต่ยังอยู่ใกล้กรีนแลนด์ด้วย
สปีชีส์ในสกุล ได้แก่:
บัวน้อย
บัวน้อย (พ.ศ. 2530 – ) เป็นกอริลลาเพศเมียที่มีชื่อเสียงของประเทศไทย ซึ่งได้รับการกล่าวถึงผ่านสื่อต่าง ๆ เป็นจำนวนมาก  และมีความโดดเด่น ในฐานะที่เป็นกอริลลาคู่แรกที่ได้รับการจัดแสดงที่ประเทศไทย แต่ภายหลังกอริลลาตัวผู้ได้ตายลง โดยบัวน้อยยังคงได้รับความสนใจจากผู้คน
ประวัติ
บัวน้อย เป็นกอริลลาเพศเมีย ที่ได้รับการส่งมาจากประเทศเยอรมนีเมื่ออายุได้ 3 ปี ในราคาประมาณ 3 ล้านกว่าบาท โดยได้นำมาจัดแสดงที่สวนสัตว์พาต้า ตั้งแต่ปี พ.ศ. 2535 ในกรงขนาด 20x10 เมตร และมีงบประมาณในการดูแลที่เดือนละ 10,000 บาท
ทั้งนี้ บัวน้อยเป็นกอริลลาตัวสุดท้ายในประเทศไทย หลังเข้าร่วมอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ หรือไซเตส (CITES) จึงไม่สามารถนำกอริลลาเข้าประเทศไทยได้อีก
การตอบรับและสิ่งสืบเนื่อง
เว็บไซต์ยูทูบได้มีเพลงดัดแปลงชื่อ ลิงคิงคอง ขับร้องโดยผู้ใช้ชื่อ winnyhappy โดยดัดแปลงจาก ริงดิงดอง ของวงชายนี ที่นำเนื้อหาว่าด้วยบัวน้อยมาเผยแพร่ โดยมีการตอบรับต่อเพลงดังกล่าวในเชิงบวกเป็นส่วนมาก
พ.ศ. 2556 นาตาลี เดวิส ซึ่งเป็นนักแสดงที่มีชื่อเสียง ได้เคยทำการระดมทุนเพื่อช่วยเหลือสัตว์ที่พาต้าปิ่นเกล้า รวมถึงกอริลลาบัวน้อย
พ.ศ. 2557 บัวน้อยได้รับความสนใจจากผู้คนเป็นจำนวนมาก ต่อกรณีการรณรงค์ให้ย้ายไปยังที่อยู่ใหม่ที่เหมาะสมกว่าเดิม ซึ่งกลุ่มคนรักสัตว์ได้ทำการยื่น 36,000 รายชื่อต่ออธิบดีกรมอุทยานแห่งชาติสัตว์ป่าและพันธุ์พืช เพื่อให้มีการจัดหาที่อยู่ใหม่สำหรับบัวน้อย โดยมีตัวแทนรณรงค์ ที่ได้ติดตามเรื่องราวของบัวน้อยมาเกือบ 30 ปี
จากกรณีดังกล่าว ทางสวนสัตว์พาต้ามีความยินดีที่จะเคลื่อนย้ายสัตว์ชนิดต่าง ๆ ยกเว้นบัวน้อย เนื่องด้วยอาจไม่คุ้นเคยกับสภาพแวดล้อมที่เปลี่ยนไป และอาจเสี่ยงต่อการติดเชื้อโรคจากพื้นดิน ทั้งยืนยันว่าได้ทำการดูแลเป็นอย่างดี
ซาคีร์ แฮแซนอฟ
ซาคีร์ แฮแซนอฟ (เกิด 6 มิถุนายน พ.ศ. 2502) เป็นนักการเมืองชาวอาเซอร์ไบจาน และนายทหารยศพลเอกอาวุโส ผู้ซึ่งดำรงตำแหน่งรัฐมนตรีว่าการกระทรวงกลาโหม ตั้งแต่ปี พ.ศ. 2556
งานการเมือง
หลังจากการล่มสลายของสหภาพโซเวียต เขาได้ทำงานในส่วนของกองกำลังชายแดนในสังกัดของกระทรวงความมั่นคงภายในอาเซอร์ไบจาน ต่อมา เขาได้ดำรงตำแหน่งผู้อำนวยการสำนักงานความสัมพันธ์ระหว่างประเทศ กองบัญชาการบริการชายแดนของรัฐ จนได้เป็นรัฐมนตรีช่วยว่าการกระทรวงกิจการภายใน และผู้บัญชาการกองกำลังภายใน ตามคำสั่งประธานาธิบดีลงวันที่ 17 มกราคม พ.ศ. 2546 และหลังจากนั้นสี่เดือนต่อมาได้รับยศพลตรี
วอริกซ์ สปอร์ต
วอริกซ์ สปอร์ต เป็นบริษัทผลิตอุปกรณ์กีฬาจากประเทศไทย ซึ่งก่อตั้งขึ้นในปี พ.ศ. 2556 โดยจัดจำหน่ายเสื้อสำหรับแข่งขันกีฬา, ชุดกีฬา และอุปกรณ์กีฬา โดย "วอริกซ์" (Warrix) มีแรงบันดาลใจมาจาก "Warrior" (นักรบ) ซึ่งธีมของการออกแบบจะดัดแปลงมาจากนักรบของไทย ในเดือนมกราคม พ.ศ. 2560 วอริกซ์ ได้ผลิตชุดการแข่งขันให้กับทีมชาติไทย และผลิตชุดแข่งขันให้กับสโมสรในไทยลีก ครั้งแรกในปี พ.ศ. 2557 ให้กับเชียงใหม่ และ นครราชสีมา
ทีมชาติ
ในปี พ.ศ. ​2559 วอริกซ์ ได้ชนะในการประมูลผู้ผลิตชุดแข่งขันให้กับทีมชาติไทย ด้วยจำนวนเงินทั้งหมด 400 ล้านบาท ซึ่งสัญญาอยู่ระหว่าง 1 มกราคม พ.ศ. 2560 จนถึง 31 ธันวาคม พ.ศ. 2563 โดย 2 ชุดแรกที่วอริกซ์ผลิตใช้ชื่อว่า "ไชยานุภาพ" และ "ปราบไตรจักร" จากนักรบไทยในอดีต และทีมชาติไทยใช้ลงการแข่งขันครั้งแรกในเกมที่พบกับ ซาอุดีอาระเบีย ในการแข่งขันฟุตบอลโลก 2018 รอบคัดเลือก เมื่อวันที่ 9 กุมภาพันธ์ พ.ศ. 2560 และ วอริกซ์ ได้ชนะการประมูลผู้ผลิตชุดแข่งขันให้กับทีมชาติไทย อีกครั้งซึ่งสัญญาครั้งใหม่นี้จะยาวนานถึง 8 ปี โดยอยู่ระหว่าง 1 มกราคม พ.ศ. 2564 จนถึง 31 ธันวาคม พ.ศ. 2571
พรรคนโรดม รณฤทธิ์
พรรคนโรดม รณฤทธิ์ (Norodom Ranariddh Party; NRP) เป็นพรรคการเมืองที่จัดตั้งในกัมพูชาโดยพระนโรดม รณฤทธิ์ หลังจากที่พระองค์แยกตัวออกมาจากพรรคฟุนซินเปกที่พระองค์เคยเป็นผู้นำอยู่ เดิมพรรคนี้ชื่อพรรคแห่งชาติเขมร และเปลี่ยนมาใช้ชื่อพรรคนโรดม รณฤทธิ์เมื่อ 16 พฤศจิกายน พ.ศ. 2549 และให้พระนโรดม รณฤทธิ์เป็นหัวหน้าพรรค ในช่วง พ.ศ. 2551 – 2553 พรรคนี้ใช้ชื่อว่าพรรคชาตินิยม
แนวคิดทางการเมือง
พรรคนี้มีแนวคิดทางการเมืองหลายอย่างอยู่ด้วยกัน อย่างแรกคือแนวคิดฝ่ายขวาสนับสนุนการอนุรักษ์เอกลักษณ์ทางวัฒนธรรมของกัมพูชา ปรับปรุงเมืองหลวงคือพนมเปญให้มีความทันสมัย คงไว้ซึ่งเชื้อชาติ ภาษาและวัฒนธรรมเขมร ลดการขึ้นราคาสินค้าและการนำเข้าสินค้าจากต่างประเทศ ในทำนองเดียวกัน มีนโยบายฝ่ายซ้ายด้วย เช่น ส่งเสริมสิทธิของผู้ใช้แรงงาน รวมทั้งแนวคิดเสรีนิยม ในการสนับสนุนเสรีภาพ ประชาธิปไตยและการใช้กฎหมาย
กิจกรรมทางการเมือง
พรรคนี้ได้จัดตั้งกลุ่มพันธมิตรกับพรรคสมรังสี พรรคฟุนซินเปกและพรรคสิทธิมนุษยชน เพื่อต่อสู้กับพรรคประชาชนกัมพูชาแต่ก็เป็นฝ่ายแพ้การเลือกตั้งใน พ.ศ. 2551 ซึ่งพรรคเหล่านี้กล่าวหาว่าพรรคประชาชนกัมพูชาทำให้การเลือกตั้งไม่เป็นธรรม
ปลาสะนากยักษ์
ปลาสะนากยักษ์ (Giant salmon carp, Mekong giant salmon carp) ปลาน้ำจืดชนิดหนึ่ง มีชื่อวิทยาศาสตร์ว่า Aaptosyax grypus อยู่ในวงศ์ปลาตะเพียน (Cyprinidae) วงศ์ย่อย Danioninae
พรรคนโรดม รณฤทธิ์
กิจกรรมทางการเมือง
แม้ว่าพระนโรดม รณฤทธิ์จะประกาศเลิกเล่นการเมืองไปเมื่อ 3 ตุลาคม พ.ศ. 2551 แต่พระองค์ยังมีอิทธิพลต่อนโยบายของพรรค โดย ชิม เสียก เลง มีแนวโน้มจะเป็นผู้นำคนต่อไป และพรรคเปลี่ยนไปใช้ชื่อว่าพรรคชาตินิยม พระนโรดม รณฤทธิ์ กลับมาเล่นการเมืองอีกเมื่อ 11 ธันวาคม พ.ศ. 2553 พรรคจึงกลับมาใช้ชื่อพรรคนโรดม รณฤทธิ์อีกครั้ง
ปลาสะนากยักษ์
ลักษณะ
รูปร่างเรียวยาวทรงกระบอก ปากกว้าง ขากรรไกรโค้งคล้ายกรรไกรตัดหมาก ตามีเยื่อไขมันคลุม เกล็ดเล็กมาก ลำตัวสีเงินวาวเหลือบเหลืองทอง ครีบสีส้มเรือ ๆ มีขนาดประมาณ 60 - 100 เซนติเมตร ใหญ่สุดได้ถึง 1.5 เมตร จัดเป็นปลาเพียงชนิดเดียวเท่านั้นที่อยู่ในสกุล Aaptosyax
มีพฤติกรรมมักล่าเหยื่อ คือ ปลาที่อยู่ตามผิวน้ำ ผสมพันธุ์ในฤดูร้อน ลูกปลาวัยอ่อนเลี้ยงตัวในลำธารและแม่น้ำสาขา
ที่อยู่
เป็นปลาที่หายากมาก ปัจจุบัน มีสถานะใกล้สูญพันธุ์อย่างวิกฤต
ชื่อเรียกอื่น
มีชื่อเรียกอื่น ๆ อีก เช่น "ปลาสะนาก", "ปลาสะนากปากเบี้ยว", "ปลาสะนากปากบิด" เป็นต้น
ทันดรา
ในทางภูมิศาสตร์กายภาพ ทันดรา หรือ ทุนดรา (tundra) เป็นชีวนิเวศชนิดหนึ่งที่การเติบโตของไม้ต้นถูกจำกัดด้วยอุณหภูมิต่ำและฤดูกาลเติบโตสั้น อุณหภูมิต่ำมากจนทำให้น้ำกลายเป็นน้ำแข็งได้ มีทันดราอยู่สามชนิด ทันดราอาร์กติก ทันดราแบบแอลป์ และทันดราแอนตาร์กติก ในทุนดรา พืชพรรณประกอบด้วยไม้พุ่มแคระ กก มอสส์ และไลเคน มีไม้ต้นเติบโตประปรายในบริเวณทันดราบางแห่ง เขตรอยต่อระหว่างทันดราและป่าเรียก ระดับปลอดไม้ต้น (tree line หรือ timberline)
เพรสสิเดนท์สคัพ
การแข่งขันกอล์ฟเพรสสิเดนท์สคัพ (The Presidents Cup) เป็นการแข่งขันกอล์ฟประเภททีม ระหว่างทีมสหรัฐอเมริกา กับทีมนานาชาติ (ยกเว้นผู้เล่นจากทวีปยุโรป) จัดการแข่งขันทุกสองปี การแข่งขันครั้งแรกจัดขึ้นในปี ค.ศ. 1994 แต่ละทีมจะมีผู้เล่นทีมละ 12 คน โดย 10 คน คัดเลือกจากอันดับโลก อีก 2 คนที่เหลือเป็นสิทธิ์ของกัปตันทีมที่จะเลือกผู้เล่นที่เหมาะสม
ในปี ค.ศ.2007 จัดขึ้นระหว่างวันที่ 27-30 กันยายน ที่สนามรอยัล มอนทรีออล กอล์ฟ คลับ ในประเทศแคนาดา กัปตันทีมสหรัฐคือ แจ๊ค นิคลอส ส่วนกัปตันทีมนานาชาติคือ แกรี เพลย์เยอร์ เป็นการแข่งขันครั้งที่ 7 การแข่งขัน 6 ครั้งก่อนหน้า ทีมสหรัฐชนะ 4 ครั้ง ทีมนานาชาติชนะ 1 ครั้ง เสมอกัน 1 ครั้ง
การแข่งขันในปัจจุบันแบ่งออกเป็น 4 วัน ในวันพฤหัสบดีถึงวันอาทิตย์ ทั้งหมด 34 แมทช์ ใช้การแข่งขันแบบแมทช์เพลย์ ในรูปแบบโฟร์บอล และ โฟร์ซัม ในสามวันแรก ส่วนในวันสุดท้ายจะแข่งประเภทเดี่ยว ทีมชนะหรือผู้ชนะในแต่ละแมทช์จะได้ 1 คะแนน ถ้าเสมอกันหลังจากจบ 18 หลุมจะได้ทีมละครึ่งคะแนน เว้นแต่การแข่งขันประเภทเดี่ยวในวันสุดท้ายหากเสมอกันหลังจากจบหลุมที่ 18 จะต้องทำการเล่นต่อจนกว่าจะได้ผู้ชนะในแต่ละคู่ ทีมใดทำคะแนนได้ถึง 17.5 คะแนน จะได้ครองถ้วยเป็นเวลา 2 ปี กัปตันทีมจะเป็นผู้จับคู่ผู้เล่นเพื่อแข่งขันในแต่ละวันและแต่ละประเภท
พุดผา
พุดผา หรือสีดาดง ข่อยดาน ข่อยหิน เป็นพืชในสกุลพุด อยู่ในวงศ์ Rubiaceae เป็นไม้ยืนต้นขนาดเล็ก พบใกล้ชายหาด ใบเดี่ยว ดอกเดี่ยว กลิ่นหอมแรง ผลกลมเกลี้ยง ปลายผลมีกลีบเลี้ยงติดอยู่ ออกดอกเดือนกุมภาพันธ์ – มีนาคม กระจายพันธ์ในภาคตะวันออกเฉียงเหนือ ภาคตะวันออก และภาคตะวันตก ใช้เป็นไม้ประดับ พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ หน้า 140
อเล็กซานเดอร์ หวัง (นักออกแบบ)
อเล็กซานเดอร์ หวัง (Alexander Wang; ชื่อหวัง ต้าเหริน, 王大仁; เกิดปี 1983) เป็นนักออกแบบแฟชั่นชาวอเมริกัน
หวังเป็นที่รู้จักสำหรับงานออกแบบแนวเออร์บัน (Urban design) หลังเขาออกแบบคอลเลคชั่นฤดูใบไม้ร่วงปี 2008 โดยใช้สีดำเป็นหลัก เขาเปลี่ยนมาออกแบบคอลเลคชั่นฤดูใบไม้ผลิปี 2009 โดยใช้สีสว่างเช่นสีส้ม, ม่วงฝุ่น (dusty purple), อะควา (aqua) และชมพูร้อนแรง (hot pink) ในช่วงเดียวกันก็กลับไปใช้ผ้าสีดำเป็นหลัก และเขามักเป็นที่ยอมรับและเชิดชูในฝีมือการตัดเย็บที่โดดเด่นกว่าใคร ๆ  เมื่อวันที่ 31 กรกฎาคม 2015 มีการประกาศว่าเขาลาออกจาก Balenciaga
ชีวิตช่วงต้นและการศึกษา
หวังเกิดที่ซานฟรานซิสโก รัฐแคลิฟอร์เนีย โดยบิดามารดาเป็นชาวไต้หวัน  เขามีพี่ชาย/น้องชายชื่อว่าเดนนิส (Dennis) หวังไม่ได้พูดภาษาจีนแมนดาริน เขาเคยพูดภาษาจีนแมนดารินในระดับเริ่มต้นออกวิดีโอของเขา ทานข้าวกับอเล็กซ์ (Eating with Alex)
เมื่อหวังอายุได้ 15 ปี เขาได้เดินทางไปเข้ารวมโปรแกรมสอนออกแบบภาคฤดูร้อนที่สถาบันเซ็นทรอลเซนต์มาร์ตินส์ (Central Saint Martins) หวังเรียนระดับชั้นประถมและมัธยมต้นที่โรงเรียนฮอว์เคอร์ (Hawker School) และย้ายไปเรียนที่โรงเรียนสตีเวนสัน (Stevenson School) โรงเรียนประจำในเพบเบิลบีช (Pebble Beach) ในเกรด 9 (เทียบเท่า ม.3 ในไทย) ส่วนชีวิตวัยรุ่นที่เหลือนั้นเขาย้ายมาอาศัยอยู่ที่ซานฟรานซิสโกและได้เข้าเรียนที่โรงเรียนดรูว์ (Drew School) ในระดับชั้นมัธยมปลาย
เมื่อหวังอายุได้ 18 ปี เขาได้ย้ายไปอยู่ที่นิวยอร์กซิตี เพื่อศึกษาต่อในระดับอุดมศึกษาที่ สถาบันการออกแบบเพียร์สันส์ (Parsons School of Design)
หลังศึกษาได้เป็นเวลา 2 ปีในพาร์สันส์ เมื่อปี 2005 เขาได้ตัดสินใจแสวงหาการเปิดตัวแฟชั่นเลเบล (fashion label) ของตนเอง ซึ่งจะเริ่มต้นด้วยคอลเลคชั่นเสื้อถัก (knitwear) เป็นหลัก ฤดูใบไม้ร่วงปี 2007 หวังได้นำคอลเลคชั่นตัวเต็มที่เป็นชุดพร้อมใส่สำหรับสตรี (women's ready-to-wear) ขึ้นแสดงบนแคทวอล์กในนิวยอร์กเป็นครั้งแรก เพื่อรับฟังคำวิจารณ์ เขาได้รับรางวัล CFDA/ทุนแฟชั่นโว้ก (Vogue Fashion Fund) ในปี 2008 ซึ่งมีทุนทรัพย์จำนวน $20,000 เพื่อใช้ขยายกิจการของผู้ได้รับรางวัล That same year, he launched his first handbag collection.
ในปี 2009 หวังได้เปิดตัวเสื้อยืดสตรี (women's T) ตามด้วยเสื้อยืดบุรุษ (Men's T) โดยอเล็กซานเดอร์ หวัง (by Alexander Wang) ในปีถัดมา ในปี 2009 เขายังได้รับการจดจำอย่างมากจากที่เขาชนะรางวัลนักออกแบบเครื่องแต่งกายสตรีแห่งปีโดยสวารอฟสกีและ CFDA (CFDA's Swarovski Womenswear Designer of the Year Award) เช่นเดียวกันในปี 2009 เขายังเป็นผู้ได้รับรางวัลสวิสเท็กซ์ไทลส์ (Swiss Textiles Award) ไลน์เครื่องแต่งกายของหวังในปัจจุบันทั่วโลกมีสต็อกมากกว่า 700 ร้านค้าแฟชั่นและในห้างหรูหราเช่น Bloomingdale's, Barneys New York, Neiman Marcus, Bergdorf Goodman, Dover Street Market, Browns, Saks Fifth Avenue และ Net-a-Porter